Diari Oficial de la Generalitat Valenciana


Sumari del DOGV 8227, del 05-02-2018 (2018/541)

Informe ambiental i territorial estratègic de l'aprovació de l'estudi de detall per a l'illa UE2, del Pla parcial Masia de la Bonaigua, carrer Jardins de Santa Teresa.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/541


Data del document
:   17-01-2018

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * pla d'urbanisme
    * administració local

Informe ambiental i territorial estratègic de l'aprovació de l'estudi de detall per a l'illa UE2, del Pla parcial Masia de la Bonaigua, carrer Jardins de Santa Teresa. [2018/541]  
L'alcalde, en data 13 de gener de 2018, ha dictat la Resolució número 31/2018, del tenor literal següent:  
  
«Resolució d'Alcaldia  
Atés que el 23 de juny de 2017, Registre d'Entrada número 6489-W-LH-4082, J. R. C. C., en nom i representació de Bluetick Sofdan, SL, presenta document inicial estratègic, sobre l'estudi de detall de l'illa UE 2 del Pla parcial Masia de la Bonaigua.  
  
Vist que l'estudi de detall té com a finalitat establir, per a l'illa UE 2 del Pla parcial del sector residencial Masia de la Bonaigua, (delimitada al nord per vial de vianants, al sud pel carrer Jardins de Santa Teresa, a l'est pel carrer Entrenaranjos i a l'oest pel carrer Príncep Felip), un règim d'edificació d'habitatge aparellat, permés pel pla parcial en virtut de l'article 8. Estudis de detall.  
Vist l'informe emés pels serveis jurídics el 27 de juliol de 2017 sobre la tramitació de l'avaluació ambiental, que conclou que en aquest cas, al tractar-se d'un estudi de detall la finalitat del qual és establir, per a l'illa UE 2 del Pla parcial del sector residencial Masia de la Bonaigua, un règim d'edificació d'habitatge aparellat, permés pel pla parcial en virtut de l'article 8. Estudis de detall, en aplicació de l'article 51.2.b de la LOTUP, es realitzarà pel procediment simplificat i junt amb l'aprovació de l'estudi del detall.  
Vist que amb data 5 d'abril de 2017, es va emetre un informe favorable per l'arquitecta, que conclou que l'estudi de detall proposat sí s'ajusta a les determinacions d'ordenació previstes en el planejament urbanístic per a la seua aprovació inicial.  
Vist que s'ha traslladat el document inicial estratègic a consultes de les administracions públiques afectades, concretament a la Comissió Territorial d'Urbanisme i a la Conselleria d'Infraestructures, Territori i Medi Ambient, segons el que disposen els articles 48.c i 51.1 de la LOTUP.  
Vist que el 6 d'octubre de 2017, Registre d'Entrada número 6977-S-CC-1067, va tindre entrada en l'Ajuntament de Rocafort comunicació de la subdirectora general d'Avaluació Ambiental, de la Conselleria d'Agricultura, Medi Ambient, Canvi Climàtic, i Desenvolupament Rural, en què exposa «que en aquesta fase del procediment, aquest òrgan no té la consideració d'administració pública afectada per la qual cosa no ha de pronunciar-se en aquest període de consultes.»  
Vist que les consultes van ser notificades el 17 d'agost de 2017, havent transcorregut el termini de 45 dies atorgat per l'article 51 de la LOTUP, sense que fins a la data s'hagen pronunciat la resta d'administracions que pogueren resultar afectades, per la qual cosa, segons disposa aquest mateix precepte, el procediment continuarà en els termes establits en la legislació de l'Estat sobre avaluació ambiental, i seran públiques, en tot cas, les decisions que finalment adopte.  
Vist l'informe jurídic de 2 de desembre de 2017, en relació amb el silenci de les administracions autonòmiques consultades en l'expedient relatiu a l'avaluació ambiental i territorial estratègica, per a l'aprovació d'estudi de detall, de l'illa UE 2 del Pla parcial Masia de la Bonaigua, i la prossecució del procediment per a l'aprovació del referit estudi de detall.  
Vist que, analitzat el document d'inici i tenint en compte la consultes, es pot concloure que el procediment d'avaluació ambiental i territorial simplificat és bastant per a determinar que no és previsible que l'instrument de planejament avaluat puga tindre efectes significatius sobre el medi ambient.  
Vist que l'instrument de planejament avaluat no té efectes significatius sobre el medi ambient, o el territori, seguint els criteris que s'establixen en l'annex VIII de la LOTUP, per a valorar la decisió de realitzar l'avaluació ambiental i territorial simplificada i la interpretació d'aquests criteris que es fa en la Guia d'aplicació de la Llei 9/2006, de 28 d'abril, apartat 3.5.  
Vist que l'article 115 de la Llei 10/2015, modifica l'apartat c de l'article 48 de la LOTUP, i establix per a supòsits com el present, d'ordenació detallada del sòl urbà, que l'òrgan ambiental per a l'avaluació ambiental i territorial estratègica siga l'Ajuntament.  
  
Vist que la LBRL disposa que pot ostentar la condició d'òrgan ambiental i territorial municipal l'alcalde, com a competència residual de l'article 21.1.s, o la Junta de Govern Local o el tinent d'alcalde, els dos últims per atribució de l'alcalde, segons regula l'article 23.2.b I 4 de l'esmentada llei.  
Per tot això, s'estima que és bastant la tramitació de l'avaluació ambiental i territorial estratègica simplificada per a determinar que la proposta d'estudi de detall de l'illa UE 2 del Pla parcial Masia de la Bonaigua, per la mercantil Bluetick Sofdan, SL, no té efectes significatius sobre el medi ambient i el territori, sempre que s'atenguen els condicionants imposats pels tècnics municipals.  
  
L'Alcaldia, vistos els documents i informes dels serveis tècnics i jurídics que es troben en l'expedient i d'acord amb el que preveu l'article 51 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), resolc:  
  
  
Primer  
Emetre informe ambiental i territorial estratègic de l'aprovació de l'estudi de detall de l'illa UE 2 del Pla parcial Masia de la Bonaigua, i es resol l'avaluació ambiental i territorial estratègica pel procediment simplificat per considerar que la dita modificació no té efectes significatius sobre el medi ambient i el territori, d'acord amb els criteris establits en l'annex VIII de la LOTUP, i els informes tècnics que es troben en l'expedient.  
  
Segon  
Donar compte de la present resolució al Ple de l'Ajuntament, com a òrgan substantiu, i indicar la procedència de continuar la tramitació de l'estudi de detall de l'illa UE 2 del Pla parcial Masia de la Bonaigua, conforme a l'article 57 i concordants del capítol III del títol III del llibre I de la LOTUP.  
  
Tercer  
Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), i deixar constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en termini màxim de quatre anys des de la seua publicació.  
  
  
Quart  
Notificar aquesta resolució als interessats».  
  
Rocafort, 17 de gener de 2018.- L'alcalde: Víctor Jiménez Bueso.